OzLabs/hebrew-wiki-articles huggingface dataset:
אדה הטווני

אדה הטווני (במקור אדוארד שראנק, בהונגרית: Hatvani Ede; צ'ונגראד, 15 בינואר 1859<ref></ref> – בודפשט, 30 במאי 1927) היה שחקן יהודי-הונגרי, זמר (בריטון) תיאטרון וקולנוע מפורסם. הופיע בלפחות 14 להקות בקריירה שלו וכתב כמה מחזות זמר.

== קורות חייו ==
אדוארד שראנק נולד במשפחה יהודית ליאנוש (יחיאל) שראנק, חייל במהפכת 1848 בהונגריה, מורה לאחר מכן במשך 44 שנים, ושל רוזליה (זאלי) ריינר. הוא סיים את בית הספר התיכון בנאג'ווארד. ב-15 באוקטובר 1875, בתיאטרון העם, החל את הקריירה שלו ועבד שם במקהילת התיאטרון שמונה שנים, עד 1883. אז לאיוש אבה הוציא אותו מהמקהילה ומאז ואילך מילא תפקידים ראשיים על הבמה. ב-1883 היה בריטון אצל מנהל התיאטרון וינצה נאג' בסגד ובילה חמישה קיצים בנאג'ווארד. הוא גם הופיע קולוז'וואר, ברטיסלאבה, גיור, מישקולץ, טמשוואר, במשך שתי עונות בחוג התיאטרון של בודה, במשך שנתיים בדברצן ועוד. הוא פרש לחלוטין ב-1 באוקטובר 1908. הטוואני זכה לכבוד רב בכל מקום ושמו הלך לפניו. אמנותו זכתה להכרה גם בתחום הקולנוע, גם שם זכה להערכה רבה.

הוא הובא למנוחות בבית הקברות היהודי ברחוב קוזמה.

== משפחתו ==
אשתו הייתה ברטה לֵוואי, זמרת אופרטה, שנולדה ב-11 במרץ 1871 בבלטונפקאיאר. ב-1889 הייתה כבר חברה בתיאטרון העם. אחר כך חתמה על חוזה בדברצן ושמה התפרסם מאוד על כמה במות יוקרתיות כפרימדונה פופולרית. הם התחתנו בבודה ב-24 באוגוסט 1890.<ref></ref> ב-1 באוקטובר 1921 פרשה.

בתו הייתה מארישקה הטוואני, שחקנית, שנולדה ב-1891 בבודפשט. היא הופיעה לראשונה על הבמה ב-1907. נפטרה ב-27 בספטמבר 1951 בבודפשט.<ref>Bp. XI. ker. állami halotti akv. 566/1951. folyószám.</ref> בנו יאנוש הטווני, היה צייר, השלים את לימודיו באקדמיה בסטוקהולם.

== תפקידי תיאטרון (חלקי מאוד) ==
* אוטוקר (יוהאן שטראוס הבן: ברון הצוענים)
* ג'ורקה קוסה (פ. צ'פרגי: הארנק האדום)
* בוויל (ג'ונס: הגיישות)

== סרטיו (חלקי) ==
* טיפה (1919)
* ללא נישואים (1922)

== כתביו ==
* מטוס, פארסה מוזיקלית ב-3 מערכות. בם. 1910 ב-29 ביולי 1910, בנאג'ווארד
* הגברת המשפטנית, אופרטה ב-3 מערכות (בכתב יד).
* רוז'ה בוז'ה, מחזה עממי, עם שירים ב-3 מערכות

== פעל בלהקות ==
* 1883–1885: סגד, נאג'ווארד;
* 1885: אלאיוש בוג'ו;
* 1886: קארוי מוסוני;
* 1887: קלוז';
* 1888: קארוי הטווני;
* 1889–1891: לאיוש ולנטין;
* 1892: קארוי שומוג'י;
* 1893–1895: ינה וספרמי;
* 1895: לאיוש י. פשט;
* 1896, 1898: ז'יגמונד פלד;
* 1897–1899: שאנדור דובו;
* 1899–1901: רלה;
* 1902–1904: נאדאשי;
* 1904–1906: זומבור (ב. פולגאר).

== לקריאה נוספת ==
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון אמנות התיאטרון)
* [http://mek.oszk.hu/08700/08756/html/II/szin_II.0272.pdf Magyar Színművészeti Lexikon] (1929-1931, szerk. Schöpflin Aladár) (לקסיקון לאמנות הבמה)

== הערות שוליים ==

קטגוריה:שחקני תיאטרון יהודים הונגרים
קטגוריה:זמרים יהודים הונגרים
קטגוריה:שחקני קולנוע וטלוויזיה יהודים הונגרים
קטגוריה:צ'ונגראד: אישים
קטגוריה:זמרי בריטון
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1859
קטגוריה:נפטרים ב-1927
קציניה

קציניה (בפולנית: Kcynia; בגרמנית: Exin; בעברית ארכאית: עֶקצִין) היא עיר במחוז נקלו (Nakło) בפרובינציה קויאוויה-פומרניה שבצפון-מרכז פולין. העיר ממוקמת בצפון האזור ההיסטורי המכונה "פולין גדול" . ב-2010 היו בה כ-4,700 תושבים.

==היסטוריה==
קציניה החלה להתפתח בימי הביניים, בתקופת שלטון שושלת פיאסט, השושלת הראשונה ששלטה בפולין. במאה ה-11, השליט הפולני ולדיסלב הראשון הרמן בנה במקום את כנסיית אגידיוס הקדוש. בשנת 1255, הייתה קציניה בבעלותו של דוכס פולין גדול פשמיסל הראשון . אחיו, הדוכס בולסלב החסיד , העניק בשנת 1262 לקציניה זכויות עיר וכתב זכויות-יתר ("פריווילגיה") בדומה לאלו של הערים הקרובות פוזנן וגנייזנו. קציניה הייתה עיר מלכותית של הכתר הפולני ובירת מחוז בוויוודת קאליש (1314–1793) ובפרובינציית פולין גדול תחת כתר ממלכת פולין .

סמל העיר מציג את הנשר הלבן של פולין הגדולה.

קציניה סבלה משריפה גדולה בשנת 1441 ושוב באמצע המאה ה-16. אחרי השריפה השנייה, פטר זיגמונט השני אוגוסט, מלך פולין את העיר ממסים למשך חמש שנים כדי לאפשר את שיקומה.

ב-1632 התיר מלך פולין ולדיסלאב הרביעי ואזה לפרנסי העיר לגבות מכס. קרב קציניה שהתחולל במהלך המלחמה הצפונית הקטנה ב-1656 בין הצבא הפולני בפיקודו של סטפן צ'רנייצקי ובין הצבא השוודי בפיקודו של קרל העשירי גוסטב, מלך שוודיה, הסתיים בניצחון השוודים. החל משנת 1768, הייתה העיר חלק מוויוודת גנייזנו שהוקמה אז בפרובינציית פולין גדול.

חלוקת פולין הראשונה הפילה את העיר בנחלתה של פרוסיה ולמעט תקופה קצרה (1807–1815) שבה הייתה העיר חברה בדוכסות ורשה, הייתה העיר תחת שלטון פרוסי. במהלך המאה ה-19 היו בעיר כמה פעמים חיכוכים אלימים בין מתיישבים גרמנים בעיר ובין האוכלוסייה הפולנית בראשות אצילים פולנים. בראשית המאה ה-20 נמשכו חיכוכים אלו, כולל השבתת מערכת החינוך כאשר הוחלט להכניס את השפה הגרמנית כשפת חובה בבתי הספר בעיר.

בית הכנסת ב'עקצין' כפי שכונתה העיר בפי יהודיה בתקופת השלטון הפרוסי. הוא נשרף בידי הצבא הגרמני ב-1939
בעיר התפתחה קהילה יהודית, ב-1783 היו בה 174 יהודים מתוך 703 תושבים (הקהילה הנוצרית התחלקה ל-374 קתולים ו-155 פרוטסטנטים), וב-1837 היו בה 717 יהודים מתוך אוכלוסייה של 2,074 תושבים. לקראת סוף המאה התשע עשרה, הלך ופחת מספר היהודים בעיר.

לאחר מלחמת העולם הראשונה נכללה העיר בתחומי שלטונה של הרפובליקה הפולנית השנייה.

בספטמבר 1939 נכבשה העיר בידי הוורמאכט הגרמני עם הפלישה לפולין שהחלה את מלחמת העולם השנייה ושם העיר הוחלף זמנית לשמה הגרמני.

בסוף ינואר 1945 כבש הצבא האדום את העיר מידי הגרמנים וזמן מה לאחר מכן הועברה לשליטת הרפובליקה העממית הפולנית.

==קישורים חיצוניים==

* [https://encyklopedia.pwn.pl/haslo/Kcynia;3921548.html קציניה], באתר "Internetowa encyklopedia PWN הגרסה המקוונת של אנציקלופדיה PWN הפולנית.
* [https://mapa.szukacz.pl/html1/00/257.html מידע היסטורי על העיר] 
* 

קטגוריה:קויאוויה-פומרניה: ערים
קטגוריה:קויאוויה-פומרניה: עיירות יהודיות
הרפובליקה הטרנספדנית

הרפובליקה הטרנספדנית (באיטלקית: Repubblica Transpadana) הייתה רפובליקה אחות של צרפת שהוקמה במילאנו מ-1796 עד 1797.

== היסטוריה ==
ב-10 במאי 1796, הצבא הצרפתי הביס את החיילים האוסטריים בקרב לודי וכבש את דוכסות מילאנו. נפוליאון הקים רשות זמנית, "המינהל הכללי של לומברדיה", שהחליפה את הממשל האוסטרי וכוננה רפובליקת חסות צרפתית בצפון איטליה, שאימצה את לוח השנה הרפובליקאי הצרפתי.

הממשל קיבל סמכויות אזרחיות מלאות בהכרזה על נפוליאון ב-8 בברימר, שנה V (29 באוקטובר 1796), אם כי פקודותיו היו צריכות להיות מאושרות על ידי המפקד הצבאי הצרפתי של לומברדיה. המינהל הורכב מארבע מחלקות: לענייני דת ותרבות, לענייני תחבורה והנדסה, לענייני כספים ומיסים ולענייני מסחר ומסחר.

לאחר הניצחונות החדשים של צבא נפוליאון גדל שטחה של הרפובליקה; עם שלום לאובן ב-17 באפריל 1797, פלשה צרפת לרפובליקה של ונציה, כבשה את ברגמו ונעה מזרחה מנהר האדה לנהר אוליו, קו התיחום הוונציאני שהוקם יותר משלוש מאות שנים קודם לכן. ב-19 במאי העביר נפוליאון למילאנו את שטחי דוכסות מודנה לשעבר מהרפובליקה הציספדנית הגובלת בה. ב-29 ביוני, הוא החליט לתת לרפובליקה הסדר סופי: לפי צו שלו, הוא הכריז על הקמת הרפובליקה הציסאלפינית.

== קישורים חיצוניים ==

קטגוריה:רפובליקות לשעבר
קטגוריה:מדינות לשעבר בתחומי איטליה
קטגוריה:איטליה: העת החדשה
הרפובליקה האנקונית

הרפובליקה האנקונית (באיטלקית: Repubblica Anconitana) הייתה עירייה מהפכנית שהוקמה ב-19 בנובמבר 1797.

== היסטוריה ==
הרפובליקה הוקמה לאחר ניצחון צרפתי באנקונה בפברואר 1797, וכתוצאה מכך כיבוש העיר. <ref>Philip's Atlas of World History</ref> היא התקיימה באזור מארקה, כאשר אנקונה שימשה כבירתה. למרות הסכם קמפו פורמיו שקבע כי יש להחזיר את אנקונה והאזור שמסביב למדינות האפיפיור, הכריזה העירייה על דקדנציה של שלטון האפיפיור, תחת חסות צרפת. המתח שלאחר מכן הוביל לסכסוך כללי עם האפיפיור פיוס השישי ולכיבוש הצרפתי של כל מדינות האפיפיור. אנקונה התאגדה ברפובליקה הרומית ב-7 במרץ 1798. היה לה קונסול שעמד בראשה.

אנקונה היא כיום נפה של איטליה, בחלק המרכזי של המדינה על הים האדריאטי.

== הערות שוליים ==

קטגוריה:מדינות לשעבר בתחומי איטליה
Scared to Start

"Scared to Start" (בעברית: "מפחד להתחיל") הוא שיר של הזמר האמריקאי מייקל מרקגי , שיצא כסינגל השני שלו ב-12 בינואר 2024, תחת חברת התקליטים וורנר רקורדס.<ref></ref> הוא התפרסם ברמה בינלאומית, הגיע לעשירייה הפותחת באירלנד וגם בבריטניה, ול-20 הגדולים באוסטרליה ובניו זילנד.

== רקע וקידום ==
מייקל מרקגי, יליד סינסינטי, אוהיו, עמד בעבר בראש להקת הרוק דה האבי האורס. הוא רמז על השיר "Scared to Start" בטיקטוק בנובמבר 2023, ולאחר מכן הוא שימש בלמעלה מ-70,000 סרטונים בפלטפורמה.

== הופעה מסחרית ==
השיר הגיע לעשירייה הפותחת באירלנד ובבריטניה, וכן ל-20 הגדולים באוסטרליה, קנדה וניו זילנד.<ref name="AUS"></ref><ref name="NZ"></ref> הוא גם התברג בשוודיה במקום ה-29, והגיע למקום ה-54 במצעד בילבורד הוט 100.<ref name="Sweden"></ref>

== מיקומי שיא ==

== נתוני מכירות ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירים באנגלית
קטגוריה:שירי כסף בממלכה המאוחדת
קטגוריה:שירי פלטינה בניו זילנד
קטגוריה:שירי פלטינה כפולה באוסטרליה
קטגוריה:שירי פלטינה כפולה בקנדה
קטגוריה:סינגלים בהוצאת וורנר רקורדס
גימנסיית יוהנס בוורוצלב

גימנסיית יוהנס בוורוצלב (בשמה המלא בגרמנית:Stadtisches Johannes-Gymnasium und Mittelschule - הגימנסיה העירונית יוהנס וחטיבת הבניינים) היה בית ספר תיכון ריאלי בעל גישה הומניסטית שפעל תחת שלטון גרמני בעיר וורוצלב (אז-ברסלאו) בשנים 1934-1872.
גימנסיית יהונס עם חטיבת הביניים היה בית ספר ריאלי של שבע כיתות ששם דגש על מדעי הטבע ולימוד שפות מודרניות. מהתחלתו התאפיין בפלורליזם, עם גישה לבני מיעוטים דתיים, כולל יהודים וגם הסגל שלו כלל כשליש יהודים. 
גימנסיית יוהנס נחשב ליוקרתית ורוב תלמידיה השתייכו למשפחות סוחרים עשירים ושל אקדמאים.
ב-1934 בתחילת המשטר הנציונל-סוציאליסטי בגרמניה רשויות העיר בחליט לסגור אותו בפועל ,השמיטו את השם יוהנס והעבירו לבניין שבו פעל בית ספר תיכון אחר בשם צווינגר הבן. קהילות שני בתי הספר מוזגו. 
התלמידים היהודים הורשו עדיין להמשיך ללמוד בתיכון החדש אולם במהלך השנים היחס העויין של התלמידים והמורים האנטישמיים אילץ אותם לעזוב אותו. התלמידים היהודים האחרונים עזבו ב-1937.

בניין בית הספר שנמצא ב- Paradiesstrasse (כיום ב- Worcell 3) נבנה ב-1866-1855 לפי תכנונו של האדריכל קרל יוהאן כריסטיאן צימרמן. עם זאת, הוא נפתח באיחור ב-1872 בגלל ויכוחים בנוגע לצביונו האידאולוגי.הנהגת העיר הקימה את הגימנסיה במתכונת סובלנית כלפי כל הדתות, והחליטה לקבל בה מורים ותלמידים יהודים ללא מגבלה, בניגוד לרצון משרד הדתות הפרוסי בברלין. 
לקראת סוף שנות ה-1860 הבית איכסן את התיכון מגדלנה שהמתין למעבר לבניין גדול שנבנה במקומו הישן. 
הבניין היה בן שתי קומות ובצורת האות "T". באגף שלאורך הרחוב נמצא אולם ספורט ודירה עבור הצוות, ובאגף הרוחבי שהוגדל ב-1899 נמצא אולם מקושט בסגנון נאו-רנסאנס 
ב-1912-1911 נוסף לבניין בית אחורי נוסף על ידי האדריכל פריץ בהרנדט. 
בימינו הבניין משמש את בית הספר המקיף מריה דמברובסקה לכלכלה ולמנהל. 
(Zespół Szkół Ekonomiczno-Administracyjnych im. Marii Dąbrowskiej)

==לקריאה נוספת==
*Encyklopedia Wrocławia, עמ' 236
* Til van Rahden: Jews and other Breslauer: the relations between Jews, Protestants and Catholics in a German city 1865 to 1925 , Göttingen 2000. 

קטגוריה:בתי ספר תיכוניים
קטגוריה:ברסלאו: חינוך
קטגוריה:ורוצלב: מבנים
לאופולד קופל

לאופולד קופל (בגרמנית: Leopold Koppel; 20 באוקטובר 1854, דרזדן, ממלכת סקסוניה – 29 באוגוסט 1933, ברלין) היה יזם ובנקאי יהודי גרמני.

קופל היה מנותני החסות החשובים ביותר של מוסדות מדעיים בגרמניה בראשית המאה ה-20. בהם "אגודת הקייזר וילהלם" שממנה הודח עם עליית הנאצים לשלטון, זמן קצר אחר כך נפטר.

==ביוגרפיה==
קופל נולד למשפחה יהודית פשוטה בדרזדן. אחרי שהשלים את לימודיו בתחום הבנקאות, הקים את הבנק הפרטי קופל ושות' בדרזדן. ב-1890 העביר את העסק לברלין ומיקם אותו בשדרת אונטר דן לינדן, מרכז העסקים של העיר.

ב-1892 השקיע עם הכימאי קרל אאואר פון ולסבאך בהקמת חברת "Deutsche Gasglühlicht AG" (לאחר שקופל ובנו אולצו למכור את חלקם בחברה, נקראה: Auergesellschaft ).

במקביל החזיק, יחד עם אחיו ארתור , נציגים במועצות המנהלים של חברות רבות, בהן קבוצת מלונות היוקרה "Hotelbetriebs-Aktiengesellschaft" המוכרת כיום כרשת מלונות קמפינסקי.

בעקבות השקעותיו המוקדמות בתחום נורות הלהט והצלחתה המונופולית של Osram , היה לאופולד קופל לאחד האנשים העשירים ביותר באימפריה הגרמנית ויכול להעביר את המטה שלו לכתובת יוקרתית יותר, במרחק לא גדול בקצה השדרה – הפאריזר פלאץ.

במקביל להתעשרותו החל קופל בפעילות נדבנית, הוא היה חבר באגודת הידידים היהודית החל מ-1891. בראשית המאה ה-20 הקים קרן לקידום היחסים האינטלקטואליים של גרמניה עם מדינות זרות. הוא היה שותף ליסוד אגודת הקייזר וילהלם למדע והתמנה בשל כך לחבר הסנאט של המוסד מ-1911 ועד להדחתו לאחר עליית הנאצים לשלטון. כן תרם להקמת מכון הקייזר וילהלם לכימיה פיזיקלית, המוסד שלימים יהיה מכון פריץ האבר של אגודת מקס פלנק , ולהקמת קרן קייזר וילהלם למדע צבאי (KWKW).

עם עליית הנאצים לשלטון היה נתון קופל לרדיפות מצד המשטר החדש. הוא אולץ להתפטר מהסנאט של אגודת הקייזר וילהלם שאותה סייע להקים. ובאוגוסט 1933 נפטר. הוא נקבר בבית הקברות ליכטרפלדה ברובע שטגליץ-צלנדורף של ברלין. קברו הוגדר כקבר כבוד של העיר ברלין .

בנק קופל ושות' נעלם בסביבות 1934, כנראה כתוצאה של פירוק כפוי או אריזציה כמו זו שעברו חברות אחרות בבעלותו של קופל.

עד 2016 לא היה ידוע דבר קיומה של תמונת דיוקן של קופל והתיאור היחיד ששרד ממנו הייתה קריקטורה אנונימית שהציגה אותו ביחד עם שני הפטרונים האחרים של אגודת הקייזר וילהלם, אף הם יהודים-גרמנים: הבנקאי ואספן האמנות ג'יימס זימון והיזם ואספן האמנות אדוארד ארנהולד, מגישים את מתנות המדע לקייזר וילהלם. ב-2016 נרכשו תצלומים ומסמכים מעזבונו של קופל לארכיון אגודת מקס פלנק והם זמינים לעיון ברשת האינטרנט.

==לקריאה נוספת==
* Hans H. Lembke, Leopold Koppel: Investor und Wissenschaftsmäzen; Einfluss und Macht eines Financiers im Hintergrund (1854–1933), 2020 [https://link.springer.com/book/10.1007/978-3-658-28823-5 תקציר הספר מכיל פרטים ביוגרפיים]

==קישורים חיצוניים==

<div class="mw-content-ltr">
* [https://www.archiv-berlin.mpg.de/62621/koppel2 Fotos und Dokumente aus der Sammlung Leopold Koppel stehen zur Benutzung zur Verfügung], 19 בדצמבר 2019. באתר הארכיון העירוני ברלין 
</div>
* [https://www.geni.com/people/Leopold-Koppel/6000000041427964714 מידע גנאלוגי על לאופולד קופל] באתר Geni

קטגוריה:אנשי עסקים יהודים גרמנים
קטגוריה:נדבנים יהודים גרמנים
קטגוריה:גרמנים שנולדו ב-1854
קטגוריה:גרמנים שנפטרו ב-1933
גולד פרייד

מועדון כדורגל גולד פרייד (באנגלית: FC Gold Pride) היה מועדון כדורגל נשים מהייוורד, קליפורניה, ארצות הברית.

הקבוצה נוסדה ב-2008 והצטרפה לליגת ה-WPS בעונתה הראשונה ב-2009. לאחר שתי עונות בלבד, הפסיקה גולד פרייד את פעילותה והקבוצה פורקה. את משחקי הבית שלה היא שיחקה באצטדיון פיוניר שהייוורד.

==היסטוריה==
גולד פרייד הוקמה ב-2008, והייתה התוספת האחרונה לליגת ה-WPS שהוקמה שנה לאחר מכן. בראש הצוות המקצועי עמדו אלברטין מונטויה וכדורגלנית העבר סיסי, וההחתמות כללו שמות נוצצים כמו כריסטין סינקלייר ופורמיגה. למרות התחלה מבטיחה - פציעות וחוסר התאמה של הסגל פגעו בהצלחת הקבוצה, והביאו לכך שגולד פרייד סיימה במקום האחרון בליגה.

בעונה שלאחר מכן נרשמו שינויים משמעותיים בסגל, כשבין הרכישות הבולטות של הקבוצה היו מרטה וסולביי גולברנסן. גולד פרייד זינקה במהלך העונה, סיימה במקום הראשון בליגה וזכתה באליפות ה-WPS הראשונה שלה אחרי ניצחון 0-4 על פילדלפיה אינדפנדנס בגמר הפלייאוף. למרות האליפות, האתגרים הפיננסיים הובילו לפירוקו הפתאומי של המועדון, מה שסימן את קץ הנוכחות הקצרה אך המשפיעה של גולד פרייד בכדורגל הנשים המקצועי.

==תארים==
* אליפות ה-WPS:
** 2010

==קישורים חיצוניים==

==הערות שוליים==

קטגוריה:קבוצות כדורגל נשים אמריקאיות
קטגוריה:קליפורניה: מועדוני ספורט
קטגוריה:קבוצות כדורגל שהוקמו ב-2008
קטגוריה:קבוצות כדורגל שהתפרקו
תסמונת בארדט-בידל

תסמונת בארדט-בידל (באנגלית: Bardet–Biedl syndrome (BBS)) היא הפרעה גנטית פליאוטרופית אשר מתאפיינת בניוון תאים קולטי אור, פולידקטיליה, , היפוגונדיזם ולעיתים בנוסף אי-ספיקת כליות.<ref name="jmg199906"></ref><ref name=":0"></ref>

== אטימולוגיה ==
התסמונת קרויה על שם ז'ורז' בארדט וארתור בידל.<ref></ref>

== מאפייני התמונה הקלינית ==
התסמונת בעלת מגוון רחב של שונות קלינית הנצפית בתוך המשפחות המאובחנות. המאפיינים הקליניים הנפוצים ביותר: ניוון תאים קולטי אור עם עיוורון לילה בילדות ואחריו אובדן ראייה פרוגרסיבי, פולידקטיליה פוסטאקסיאלית, השמנת יתר בטנית המופיעה בינקות ונשארת כחולי משמעותי לאורך הבגרות, דרגות שונות של לקויות למידה, היפוגונדיזם גברי ומומים מורכבים באברי המין הנשיים והפרעות בתפקוד הכליות.<ref></ref>

== אבחון ==
האבחנה של BBS מבוססת על ממצאים קליניים, היסטוריה משפחתית ובדיקה גנטית מולקולרית.<ref name=":0" />

== טיפול ==
לא קיים טיפול לתסמונת (נכון ל-2023).<ref></ref>

== קישורים חיצוניים ==

* 

== ביאורים ==

== הערות שוליים ==

קטגוריה:מחלות עיניים
בארדט-בידל
Forget About Us

"Forget About Us" (בעברית: "שכח מאיתנו") הוא סינגל הבכורה של הזמרת הבריטית פרי. השיר יצא לאור ב-12 באפריל 2024 דרך חברת התקליטים קולומביה רקורדס.<ref name=":2"></ref>

== רקע ==
פרי זכתה לתהילה בשנת 2011 בתוכנית The X Factor הבריטית כחלק מליטל מיקס, שכלל גם את לי-אן פינוק, ג'ייד ת'ירלוול וג'סי נלסון.<ref name=":0"></ref> הלהקה הוציאה שישה אלבומים לפני שנלסון עזבה את הלהקה בשנת 2020, ושאר חברות הלהקה יצאו להפסקה בדצמבר 2021.<ref name=":0" /> המופע האחרון שלהן היה באפריל 2022 בO2 ארנה בלונדון והועבר בשידור חי.<ref name=":0" />

במרץ 2024, פרי אדוארדס הודיעה כי היא מתכננת להוציא את אלבום הבכורה שלה.<ref name=":0" /> סינגל הסולו הראשון שלה, "Forget About Us", הוכרז ב-12 במרץ 2024 כסינגל הראשון מתוך אלבום הסולו הראשון של פרי.<ref name=":2" /> לפני ההכרזה, פרי אירחה מסיבות האזנה פרטיות בלונדון, והשמיעה טיזרים של שישה שירים חדשים תוך שיתוף סיפורים מאחורי כל אחד מהם.<ref name=":2" /> היא שאפה שלאלבום שלה יהיה לכידות, כשלכל שיר יהיה אח בז'אנר אחר.<ref name=":1" /> הפרטים מאירוע ההאזנה אושרו על ידי דובר חברת התקליטים של פרי, אך טרם הוכרז תאריך יציאה לאלבום.<ref name=":0" /> האלבום צפוי לכלול שיתוף פעולה עם ריי, שזכתה באלבום השנה בטקס פרסי המוזיקה הבריטית על אלבום הבכורה שלה, My 21st Century Blues.<ref name=":0" /> כמו כן, גם שיתוף פעולה עם ג'ין ג'ין.<ref name=":1" />

לפני צאתו, פרי פרסמה טיזר מהשיר בערוץ הטיקטוק שלה, שם שמעו מעריצים את הפזמון בפעם הראשונה.<ref name=":2" /> ב-12 באפריל 2024 יצא הסינגל "Forget About Us".<ref name=":1"></ref>

== הרכב ==
"Forget About Us" נכתב נכתב בשיתוף אד שירן, סטיבן סולומון ודייוויד הודג'ס, כשפרי עשתה שינויים ליריים שיתאימו לסגנון שלה.<ref></ref><ref></ref> עם השפעות של קלי קלרקסון וקייטי פרי.<ref name=":0" /> שירן גם השתתף בכתיבת שיר שני באלבום.<ref name=":0" />

השיר תואר כבלדת פופ מצוחצחת עם נגיעות קאנטרי.<ref name=":1" />

מבחינה לירית, פרי נזכרת במערכות יחסים מהעבר ועל הזיכרונות המאושרים יותר הקשורים אליהם בשיר.<ref></ref>

== הצלחה מסחרית ==
ב-19 באפריל 2024, הסינגל נכנס למצעד הסינגלים הבריטי במקום העשירי.<ref></ref>

== מיקומי שיא ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי דייוויד הודג'ס
קטגוריה:שירי קאנטרי פופ
קטגוריה:סינגלים בהוצאת סוני מיוזיק אנטרטיינמנט
קטגוריה:סינגלים בהוצאת קולומביה רקורדס
הרפובליקה הסאבאלפינית

הרפובליקה הסאבאלפינית הייתה רפובליקה קצרת מועד שהתקיימה בין 1800 ל-1802 בשטח פיימונטה במהלך שלטונה הצבאי של הקונסולאט הצרפתי.

== היסטוריה ==
פיימונטה הייתה החלק העיקרי של ממלכת סרדיניה שלמרות שמה הייתה מרוכזת ביבשת. הממלכה סבלה מפלישה צרפתית ראשונה ב-1796, שהובילה להסכם פריז ולאובדן של סבויה וניס. לאחר פלישה שנייה ב-1798, המלך קרלו אמנואלה הרביעי ברח לרומא, אך הוא מעולם לא הסכים לחתום על הסכם שלום חדש, המאשר הסדר סופי של שטחי היבשת שלה על פי החוק הבינלאומי.

הרפובליקה של פיימונטה הוכרזה ב-10 בספטמבר 1798 והיא התקיימה עד ה-20 ביוני 1799, אז נכבשה על ידי חיילים אוסטרו-רוסים. עם זאת, המרשל הרוסי אלכסנדר סובורוב היה השחקן הפוליטי היחיד שהראה את הרצון להחזיר את סמכותה של ממלכת סרדיניה בפיימונטה: מכיוון שגורלה של הרפובליקה הישנה היה הסיפוח לצרפת, המטרה האוסטרית הייתה איחוד האזור לאימפריה הרומית הקדושה. יותר מכך, מחלוקת זו הייתה אחת הסיבות העיקריות להתמוטטות הפוליטית של הקואליציה השנייה.

בשנת 1800 חזר נפוליאון לאיטליה, ולקח בחזרה חלק ניכר מהרפובליקות החדשות. הרפובליקה של פיימונטה הוקמה מחדש ב-20 ביוני 1800. כדי לציין הבדל עם הכיבוש האוסטרי, הקונסול הראשון השעה זמנית את רצונות הסיפוח שלו, והשלטון המקומי קיבל את השם של אומת פיימונטה. <ref></ref>

בירתה של הרפובליקה הייתה בטורינו. ב-9 ביולי 1800, היא אימצה דגל חדש, שהורכב מטריבנד אדום-כחול-זהב (מבוסס על דגל הרפובליקה המוקדמת של אלבה). <ref></ref> המוטו שלו היה Liberté, Égalité, שנלקח מהמוטו הצרפתי Liberté, égalité, fraternité. <ref></ref>

הרפובליקה הסאבאלפינית הייתה תלויה מאוד בצרפת ומעולם לא הייתה ממש עצמאית כפי שהייתה תחת כיבוש צבאי צרפתי. המדינה לא הוכרה על ידי הקהילה הבינלאומית. ממשלתה התחלפה מספר פעמים במהלך קיומה הקצר.
מטבע 5 לירות של הרפובליקה הסאבאלפינית
פריז הציגה רפורמות בסגנון צרפתי בתוך הרפובליקה הסאבאלפינית. היא השתמשה בפרנק הצרפתי, וגם הטביעה מטבעות משלה. <ref></ref>

במרץ 1801, כאשר הסכם לינוויל סיים את המלחמה עם אוסטריה, פריז חידשה את יעדי הסיפוח שלה, צבא פיימונטה שולב בצבא הצרפתי, וכעבור כמה חודשים הניהול המנהלי של האזור הגיע לחלוטין לידיים צרפתיות. גאליה תת-אלפינית. חוקרים בפריז הדגישו את הדמיון של שפת פיימונטה, בזמנו השפה הפופולרית בעוד שהשפה האיטלקית הייתה מוגבלת לאוניברסיטאות, עם השפה הצרפתית. ב-4 ביוני 1802, קרלו אמנואלה התפטר לטובת אחיו ויטוריו אמנואלה הראשון, שהיה בקליארי תחת הגנת הצי המלכותי הבריטי. נפוליאון ניצל את ההזדמנות הזו כדי להכריז על חילוטה הסופי של הריבונות הישנה על פיימונטה, ונעשו תוכניות לספח אותה לצרפת.

הרפובליקה הסאבאלפינית הפסיקה להתקיים ב-11 בספטמבר 1802, כאשר היא חולקה בין הרפובליקה הצרפתית לרפובליקה רפובליקה האיטלקית. הרפובליקה הצרפתית צירפה את המחוזות דואר, מרנגו, פו (שנקרא בקצרה "ארידאן", על שם ארידנוס), ססיה, סטורה וטנארו, בעוד שהרפובליקה האיטלקית צירפה את נוברה (כמחוז אגונה).

== קישורים חיצוניים ==

== הערות שוליים ==

קטגוריה:מדינות לשעבר שההכרה בהן הייתה מוגבלת
101 שימושים לחתול מת

101 שימושים לחתול מת (באנגלית: ) הוא ספר ילדים מאת המחבר והמאייר סיימון בונד. ספר זה הוא אוסף של קרטונס בסגנון מָקַבְּרִי ובתוכן קומדיה שחורה, והוא כולל בו – פשוטו כמשמעו – 101 איורים של שימושים שונים לגווייה של חתול.

ב-1976, הקריקטוריסט סיימון בונד העלה בפני חברו, הקומיקאי טרי ג'ונס ("מונטי פייתון"), את הרעיון לספר, וג'ונס שאהב את הרעיון המליץ עליו להוצאה לאור האנגלית הנחשבת "Methuen". הספר פורסם לראשונה ב-1981 בממלכה בשם "", ולאחר מכן זכה לראות אור גם בכ-20 מדינות נוספות ברחבי העולם – בשם "". בהמשך, יצאו לספר שני המשכונים: "" ב-1982, ו"Uses of a Dead Cat in History" ב-1992. ב-2001, יצא אוסף בשם "Uses of a Dead Cat" שאיגד בתוכו את כל טרילוגיית הספרים.

הספר המקורי זכה לפופולריות רבה והפך לרב-מכר, עם מכירות של יותר משני מיליון עותקים ואף נוכחות ברשימת רבי-המכר של העיתון "New York Times" במשך 27 שבועות רצופים. הצלחה מסחררת זו הייתה במקביל ל"שיגעון חתולים" באותה התקופה, שלווה גם עם רצועת הקומיקס "Garfield" של ג'ים דייוויס והמחזמר "קאטס" של אנדרו לויד ובר. הספר זכה לתגובות מעורבות מצד המבקרים והקהל, שנעו בין שבחים והשוואה של בונד למאייר הנודע צ'ארלס אדמס לבין משלוח מכתבי שנאה אל בונד שכללו האשמות בגסות ובסאדומאזוכיזם.

==קישורים חיצוניים==
* 

== הערות שוליים ==

קטגוריה:קומיקס
קטגוריה:חתולים בתרבות
קטגוריה:ספרי 1981
קטגוריה:קומדיות שחורות
קטגוריה:ספרי הומור וקומדיה
ריצ'רד קאהן

ריצ'רד פרדיננד קאהן (באנגלית: Richard Ferdinand Kahn; 10 באוגוסט 1905 – 6 ביוני 1989) היה כלכלן בריטי קייניסיאני.

==ביוגרפיה==
קאהן נולד בהמפסטד למשפחה יהודית אורתודוקסית שהיגרה מגרמניה. הוא גדל באנגליה ולמד בבית הספר סנט פול בלונדון. התקבל לקינגס קולג' של אוניברסיטת קיימברידג', ולמד כלכלה מג'רלד שוֹב ומג'ון מיינרד קיינס בין השנים 1927–1928. ב-1930 נבחר כעמית של הקינגס קולג'.

החל את עבודתו בפקולטה לכלכלה ולמדעי המדינה ב-1933. הוא מונה למנהל הלימודים של סטודנטים לכלכלה בקינגס קולג' ב-1947, משרה בה החזיק במשך ארבע שנים. מונה לפרופסור לכלכלה ב-1951. עבד בתפקידים ממשלתיים רבים כמו במחלקת המחקר והפיתוח של הוועדה הכלכלית של האו"ם לאירופה ב-1955 ובמועצת הפחם הלאומית הבריטית ב-1967. פרש מקיימברידג' ב-1972, אך המשיך להתגורר בקינגס קולג'.

קאהן היה אחד מקבוצה של כלכלנים צעירים שהיו קרובים לקיינס והיה אחד משותפיו בכתיבת "התאוריה הכללית של תעסוקה, ריבית וכסף".

קיבל תואר "מפקד" במסדר האימפריה הבריטית ב-1946 ועמית של האקדמיה הבריטית ב-1960. קיבל תואר לורד בתואר "ברון קאהן" של המפסטד ברובע הלונדוני קמדן ב-6 ביולי 1965.

==קישורים חיצוניים==
* 

קטגוריה:לורדים לימי חייהם
קטגוריה:כלכלנים יהודים בריטים
קט:בריטים שנולדו ב-1905
קטגוריה:בריטים שנפטרו ב-1989
קטגוריה:מפקדים במסדר האימפריה הבריטית
קטגוריה:סגל אוניברסיטת קיימברידג'
אלעד מדמון

אלעד מדמון (נולד ב-10 בפברואר 2004) הוא כדורגלן ישראלי המשחק בעמדת החלוץ במכבי תל אביב.

==קריירת מועדונים ==
מדמון נולד וגדל בנתניה. התחיל את הקריירה שלו בקבוצת הילדים של בית"ר טוברוק המקומית. כאשר היה בן 13 הצטרף לקבוצת הנערים מכבי נתניה וכעבור שנה עבר להפועל חדרה. ב-11 במרץ 2023 ערך את הופעת הבכורה שלו בקבוצה הבוגרת של המועדון בניצחון 1-3 נגד סקציה נס ציונה. ב-30 בספטמבר הבקיע את שער הבכורה שלו בקבוצה הבוגרת בניצחון 0-1 נגד מ.ס. אשדוד.

ב-2 בדצמבר הבקיע שלושער בניצחון 0-3 על מכבי פתח תקווה. עד לסוף דצמבר כבש בסך הכל 6 שערים ב-4 משחקים ובזכות מאזן זה זכה באותו החודש בתואר כדורגלן החודש בליגת העל.

ב-2 בפברואר 2024 חתם במכבי תל אביב לארבע שנים עם אופציה לשנה נוספת. כחלק מההסכם עם הפועל חדרה, מדמון המשיך לשחק בקבוצה עד סוף העונה והצטרף למכבי בתחילת עונת 2024/2025.

== נבחרת ישראל ==
במהלך עונת 2022/23, מדמון זומן גם לנבחרת הנוער של ישראל עד גיל 19, על ידי המאמן אופיר חיים. הוא ערך את הופעת הבכורה בהפסד לאיי פארו עד גיל 19, כאשר עלה מהספסל ב-11 בנובמבר 2022, ופתח לראשונה בהרכב במשחק ידידות מול הונגריה ב-31 בינואר 2023

נכלל בסגל הנבחרת האולימפית של ישראל לטורניר הכדורגל באולימפיאדת פריז (2024). הוא שותף בשלושת המשחקים ששיחקה ישראל בשלב הבתים.

==תארים==
* אלוף האלופים: 2024

==קישורים חיצוניים==

*

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:נתניה: כדורגלנים
קטגוריה:כדורגלני הפועל חדרה
קטגוריה:כדורגלני מכבי תל אביב
קטגוריה:כדורגלנים ישראלים באולימפיאדת פריז (2024)
קטגוריה:ישראלים שנולדו ב-2004
Everybody Wants to Rule the World

"Everybody Wants to Rule the World" הוא שיר של הלהקה הפופ הרוק האנגלית Tears for Fears מתוך אלבום האולפן השני שלהם Songs from the Big Chair שיצא לאור ב-1985. הוא נכתב על ידי רולנד אורזבל, איאן סטנלי וכריס יוז והופק על ידי יוז. הוא שוחרר ב-22 במרץ 1985 על ידי Phonogram, Mercury ו־Vertigo Records כסינגל השלישי מהאלבום. "Everybody Wants to Rule the World" הוא שיר חדש וסינת-פופ עם מילים המפרטות את הרצון שיש לבני אדם לשליטה וכוח ובמרכזם נושאים של שחיתות .

==הצלחה בינלאומית==
השיר הגיע למקום השני באירלנד, אוסטרליה ובריטניה ובמקום הראשון בקנדה, ניו זילנד, וגם ב- Billboard Hot 100 בארצות הברית וב- Cashbox . הוא קיבל אישור זהב הן על ידי Music Canada (MC) והן על ידי התעשייה הפונוגרפית הבריטית (BPI). בדיעבד, מבקרי מוזיקה שיבחו את "Everybody Wants to Rule the World", כאשר חלקם דירגו את השיר בין הטובים בעשור. יחד עם "Shout" שיצא ב-1984. זהו אחד משירי החתימה של הלהקה.זה נכתב בשביל לאשר את הכתיבה

בשנה שבה יצא השיר, הוא הושמע בסיום לסרט הקומדיה מדע בדיוני Real Genius. בשנת 1986, השיר זכה בתואר הסינגל הטוב ביותר בטקס פרסי בריט. הקבוצה הקליטה מחדש את השיר כסינגל צדקה עבור קמפיין Sport Aid. השיר זכה לגרסאות כיסוי רבות, כשהבולטת שבהן בוצעה על ידי הזמרת הניו זילנדית לורד עבור פסקול העיבוד לסרט של The Hunger Games: Catching Fire.

== קישורים חיצוניים ==

קטגוריה:שירי 1985
קטגוריה:סינגלים מ-1985
קטגוריה:סינגלים מ-1986
קטגוריה:שירי לורד
קטגוריה:שירי משחקי הרעב
קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת מרקורי רקורדס
קטגוריה:סינגלים בהוצאת ריפבליק רקורדס
ממפלי

מַמְפָּלִי (בגאורגית: მამფალი) היה תואר שושלתי בגאורגיה של ימי הביניים (סוף המאה ה-8-10), בדרך כלל בידי נסיכי שושלת בגרטיוני רמי דרג של מענף טאו קלארג'תי שלא החזיקו בתיאור ביזנטי ביזנטי כלשהו. המילה מורכבת משני מילים: მამა (מאמא, "אבא") ו-უფალი (אוּפָּלִי, "אדון"). הנסיכים הבגרטים הבאים החזיקו בתואר ממפלי:
* גווראם ממפלי (מת ב-882)
* גּוּרְגָּן הראשון מַמְפָּלִי (בערך 870–891)
* סוּמְבָּאט הראשון מַמְפָּלִי (בערך 870–889)
* בַּגְּרָט הראשון מַמְפָּלִי (889–900)
* דוד מַמְפָּלִי (889–943)

== הערות שוליים ==

קטגוריה:גאורגיה: ימי הביניים
שרון אלפסי

שרון אלפסי (נולד ב-19 בנובמבר 1969) הוא ראש המועצה המקומית בית אריה-עופרים מאז מרץ 2024.

==ביוגרפיה==
נולד וגדל בלוד. שירת בסיירת גולני כלוחם ומפקד, ובמילואים שירת ביחידת אגוז, בצוות המבצעי ובצוות הגיוס וההכשרה, והמשיך להתנדב לשירות המילואים כחוקר ביחידת אית"ן, ועבר קורס מפקדי פלוגות של פיקוד העורף.

בשנת 1996 עבר להתגורר בבית אריה, ועסק בתחום הגינון. בין השנים 2010 ו-2019 שימש כרבש"ץ היישוב. כמו כן, ניהל את המטווח ביישוב. היה ממקימי יחידת החילוץ סע"ר (סיוע עצמי ראשוני) ביישובו. זכה ב"מגן הציון לשבח" במסגרת תחרות "העובד המצטיין" מטעם משרד האוצר לשנת 2013.

בשנת 2014, בראשיתו מבצע צוק איתן, נסע עם חברו דרור חנין לחלק חבילות לחיילים ששהו בגבול רצועת עזה ליד נתיב העשרה, שם נורתה לעברם פצצת מרגמה, שממנה נפצע אלפסי ונהרג חנין. שנה לאחר מכן הקים אלפסי גן משחקים בבית אריה לזכר חנין.

בשנת 2019 החל לכהן כקצין הביטחון הממונה על שירותי הביטחון והחירום במועצה המקומית שוהם, עד 2024.

לקראת הבחירות לרשויות המקומיות בישראל שהיו אמורות להתקיים ב-2023, הכריז על מועמדותו על תפקיד ראש המועצה המקומית בית אריה-עופרים. הבחירות נדחו בשל מלחמת חרבות ברזל, והתקיימו במרץ 2024. בבחירות גבר אלפסי על רן מנו ברוב של 62.7%, ורשימת "מרגישים בית" בראשותו זכתה במירב הקולות למליאת המועצה.

עד לבחירתו לראשות המועצה, התנדב כחובש ונהג אמבולנס במד"א, כמפקד נקודת הכיבוי וההצלה בבית אריה, ביחידת השיטור היישובית, ובכיתת הכוננות.

==חיים אישיים==
נשוי לליאת ואב לארבעה.

דודו הוא ראש עיריית יקנעם עילית לשעבר, סימון אלפסי.

==קישורים חיצוניים==

==הערות שוליים==

קטגוריה:ראשי מועצות מקומיות ביהודה ושומרון
קטגוריה:בית אריה-עופרים: אישים
קטגוריה:עובדי רשויות מקומיות בישראל
קטגוריה:לוד: אישים
קטגוריה:לוחמי סיירת גולני
קטגוריה:לוחמי יחידת אגוז
קטגוריה:אנשי מגן דוד אדום
קטגוריה:ישראלים שנולדו ב-1969
רצח כתוב היטב 3

רצח כתוב היטב 3 (באנגלית: Wake Up Dead Man: A Knives Out Mystery) הוא סרט מסתורין קומי שחור אמריקאי מסוגת "מי עשה זאת", שנכתב ויבוים על ידי הקולנוען ריאן ג'ונסון ויופק על ידי רם ברגמן, ומככב בו דניאל קרייג, ששב לגלם את דמותו של הבלש בנואה בלאנק.

הסרט עתיד לעלות לשירות הזרמת המדיה "נטפליקס" במהלך שנת 2025.

==צוות השחקנים==
* דניאל קרייג – הבלש בנואה בלאנק
* קיילי ספאני
* ג'וש או'קונור
* אנדרו סקוט
* גלן קלוז
* קרי וושינגטון 
* מילה קוניס
* ג'רמי רנר
* דריל מק'קורמק
* תומאס היידן צ'רץ' 
* ג'וש ברולין

==הפקה==
===פיתוח===
זמן קצר לפני עליית הסרט "רצח כתוב היטב" לאקרנים, הצהיר ג'ונסון כי אם הסרט יצליח בקופות, הוא יהיה מעוניין להפוך את הסרט לראשון בסדרת סרטים, אשר תעסוק דמותו של דניאל קרייג, הבלש בנואה בלאנק, ותציג תעלומות שונות אותן הוא פותר, וציין שיש לו כבר רעיון לסיפור ולכותרת עבור סרטי ההמשך. ב-31 במרץ 2021, דווח כי שירות הזרמת המדיה "נטפליקס" רכשה מג'ונסון את זכויות ההפצה הבלעדיות עבור שני סרטי המשך בסדרה בעסקה על סך 450 מיליון דולר; עסקה הנחשבת לעסקת זכויות ההפצה הגדולה ביותר שעשתה.

===כתיבה===
ביוני 2022, חשף ג'ונסון חשף כי לכל סרט בסדרה יהיה שם משלו, תוך ציון ההפרדה בין יצירותיה השונות של אגתה כריסטי כהשראה עבורו. בנובמבר 2022, הודיע ג'ונסון שהוא מתכונן לעבוד על כתיבת הסרט השלישי. בינואר 2023, אישר ג'ונסון שהוא התחיל לכתוב את התסריט לסרט השלישי, וקבע שהסרט יהיה שונה מבחינה טונאלית ותמטית משני הסרטים הקודמים. מאוחר יותר, הצהיר ג'ונסון שלמרות שאישר את כותרת המשנה של "A Knives Out Mystery" עבור הסרט הקודם, הוא היה רוצה לשנות את שמה של הסדרה ולהוסיף את "A Benoit Blanc Mystery" ככותרת משנה לסרטים עתידיים.

באוקטובר 2023, לאחר סיום שביתת גילדת הסופרים של אמריקה, הודיע ג'ונסון כי החל לעבוד על התסריט עבור הסרט השלישי.

===ליהוק===
במקביל להודעה על תחילת פיתוח הסרט, נמסר כי דניאל קרייג עתיד לשוב לגלם את דמותו של בנואה בלאנק. עוד נמסר כי לקרייג שולם 100 מיליון דולר עבור חזרתו לגילום הדמות. במאי 2024, נמסר על ליהוקם של קיילי ספאני, ג'וש או'קונור, אנדרו סקוט, גלן קלוז, קרי וושינגטון, מילה קוניס, ג'רמי רנר ודריל מק'קורמק; וביוני 2024, על ליהוקם של תומאס היידן צ'רץ' וג'וש ברולין.

===צילומים===
צילומי הסרט החלו ב-10 ביוני 2024 בלונדון.

==הפצה==
הסרט עתיד לעלות לשירות הזרמת המדיה "נטפליקס" במהלך שנת 2025.

==עתיד==
בספטמבר 2022, ג'ונסון אישר את כוונתו להפיק סרטים נוספים בסדרה. בשלהי ספטמבר, הצהירו קרייג וג'ונסון בנפרד כי יהיו מוכנים להפיק סרטים נוספים בסדרה כל עוד שניהם מעורבים יחד בהפקתם.

==קישורים חיצוניים==

==הערות שוליים==

קטגוריה:סרטי מסתורין אמריקאיים
קטגוריה:סרטי קומדיה שחורה אמריקאיים
קטגוריה:סרטי המשך אמריקאיים
קטגוריה:נטפליקס: סרטים
מיכאיל שיפמן

מיכאיל שיפמן (ברוסית: Михаил Аркадьевич Шифман; נולד ב-4 באפריל 1949) הוא פיזיקאי סובייטי-אמריקאי ממוצא יהודי. הוא מתמחה בפיזיקה גרעינית.

==קורות חיים==
מיכאיל שיפמן נולד בשנת 1949 בריגה (אז בתחומי ברית המועצות, כיום בלטביה) למשפחה יהודית. החל משנת 1952 המשפחה התגוררה במוסקבה.

לאחר סיום בית ספר שיפמן החל לימודי פיזיקה במכון לפיזיקה וטכנולוגיה של מוסקבה אותם סיים בהצטיינות בשנת 1972. בשנת 1976 הוא סיים לימודי תואר שלישי במכון לפיזיקה של אקדמיה למדעים של ברית המועצות. שיפמן המשיך בעבודה במכון ובשנת 1983 סיים עבודת פוסט-דוקטורט.

בשנת 1989 שיפמן עבד שנה באוניברסיטת בון. משנת 1990 הוא מכהן בתפקיד פרופסור לפיזיקה באוניברסיטת מינסוטה.

בשנת 2005 שיפמן ערך ספר על אנטישמיות בקבלת יהודים לאוניברסיטאות בברית המועצות. בשנת 2022 הוא חתם על מכתב גלוי של מדענים ממוצא רוסי בגנות פלישת רוסיה לאוקראינה.

מחקרים של שיפמן נפרסים על תחומים שונים של פיזיקה גרעינית.

בשנת 1993 הוא קיבל "פרס הומבולדט" הגרמני.

בשנת 1999 הוא קיבל פרס סקוראי של ארגון הפיזיקאים של ארצות הברית (ביחד עם ארקדי ויינשטיין)

בשנת 2006 הוא קיבל פרס יוליאוס ליליאנפלד.

בשנת 2013 הוענק לו פרס על שם פומרנצ'וק של האקדמיה הרוסית למדעים.

בשנת 2016 הוא קיבל פרס דיראק.

מיכאיל שיפמן כתב 8 ספרים ומעל ל-300 מאמרים מדעיים. בנוסף לספרי פיזיקה שיפמן כתב ספר על היסטוריה של פיזיקה גרעינית במחצית הראשונה של המאה ה-20 בה תיאר אותה כחלק של חייו של פיזיקאי יהודי גרמני-בריטי רודולף פיירלס.

==קישורים חיצוניים==
* 
* [https://cse.umn.edu/physics/mikhail-shifman ביוגרפיה] 

קטגוריה:מדענים יהודים סובייטים
קטגוריה:פיזיקאים יהודים רוסים
קטגוריה:פיזיקאים יהודים אמריקאים
קטגוריה:יהודים שהיגרו מברית המועצות לארצות הברית
קטגוריה:ילידי 1949
קטגוריה:סגל אוניברסיטת מינסוטה
אמליה בר

שיר ביידיש לכבוד יום הולדתה ה-32 של אמליה בר, ברלין 1800
פורטרט של אמליה בר בזקנותה
מצבתה של אמליה בר (משמאל) לצד מצבת בנה ג'אקומו מאיירבר
אמליה (מלכה) בר (בגרמנית: Amalie Beer, 10 בפברואר 1767 – 27 ביוני 1854; א' בתמוז ה'תרי"ד) הייתה אשת סלון יהודיה־גרמנית מברלין. אמו של המלחין ג'אקומו מאיירבר.

==ביוגרפיה==
נולדה בברלין ב-1767. אביה ליפמן מאייר וולף שימש כיהודי החצר, והחל מ-1786 כיהן לצד דוד פרידלנדר ויצחק בנו של דניאל איציג גם כנציגם של יהודי פרוסיה בוועדה שדנה בהענקת שוויון ליהודים. בשנת 1788 נישאה אמליה לתעשיין הסוכר יעקב הרץ בר (1769–1825), נין בתו של יוסט ליבמן. אמליה למדה מוזיקה אצל המלחין וינצ'נצו רגיני , ודאגה גם לבניה למורים ללימודי מוזיקה ותחומי תרבות נוספים.

היא ניהלה בביתה שבברלין סלון ספרותי וזכתה להערכה רבה הן מצד יהודי העיר והן מצד התושבים הנוצרים. בין אורחיה בסלון היו פרידריך וילהלם הרביעי שהיה בהמשך למלך פרוסיה ואחיו וילהלם שהיה לקיסר גרמניה הראשון. גם השר הפרוסי קרל אוגוסט פון הרדנברג נהג במשך תקופה ארוכה לסעוד בביתה מדי שבוע. היא הייתה בקשר עם רחל ורנהגן אך בניגוד אליה וליהודים רבים במעמדה באותה תקופה – אמליה לא המירה את דתה.

היא הייתה חברה באגודה למען חיילים פצועים שניהל וילהלם, נסיך פרוסיה ובעקבות פעילותה העניק לה המלך פרידריך וילהלם השלישי בשנת 1816 את עיטור מסדר המלכה לואיזה , ובהתחשבות מיוחדת ברגשותיה היהודיים שונה העיטור שהוענק לה ולא כלל צלב.

החל משנת 1815, במשך מספר שנים התנהל בבית משפחת בר בית הכנסת שהקים ישראל יעקבסון בביתו ועבר משם מפאת חוסר מקום. בני הזוג הוציאו סכום עצום של כ-7,000 טאלר על מנת לשפץ את ביתם ולהתאימו להמונים שבאו להתפלל בו. למעלה משליש מיהודי ברלין נטלו חלק בתפילות שבת שנערכו בבית כנסת זה, ביניהם היינריך היינה לפני שהמיר את דתו. מלחינים מפורסמים כמו קרל פרידריך צלטר וברנהרד אנסלם ובר הלחינו מוזיקה במיוחד עבור בית הכנסת, וגם התאולוג הנוצרי פרידריך שליירמאכר השתתף לפחות פעם אחת בתפילות בבית הכנסת. ישראל קליי שימש כדרשן בית הכנסת עד שעבר להמבורג ב-1817. בהמשך שימש כדרשן יום-טוב ליפמן צונץ. ב-1823 נסגר בית הכנסת בהוראת השלטונות.

מתה ב-27 ביוני 1854 (א' בתמוז ה'תרי"ד) ונקברה בבית הקברות היהודי בשדרות שנהאוזר בברלין.

==צאצאיה==
* ג'אקומו מאיירבר – מלחין
* מייקל בר – סופר
* וילהלם בר – אסטרונום
==קישורים חיצוניים==
* 
* 
* הערך [https://ru.wikisource.org/wiki/ЕЭБЕ/Бер,_Амалия Бер, Амалия] מתוך ייברסקיה אנציקלופדיה באתר ויקיטקסט 
* 

* 
==לקריאה נוספת==
* 
== הערות שוליים ==

קטגוריה:בעלות סלונים ספרותיים
קטגוריה:יהודי ברלין
קטגוריה:ילידות 1767
קטגוריה:נפטרות ב-1854
קטגוריה:אישים הקבורים בברלין
GA DE900

GA DE900 היא סדרת קטרי דיזל חשמלי בעל 4 סרנים (Bo'Bo'), המיוצר בספרד, על ידי חברת Meinfesa (היום Stadler Rail Valencia).

הסדרה GA DE900 פותחה מסדרת הקטרים RENFE Class 311 שפותחה על ידי חברות MTM, Ateinsa ו-Babcock & Wilcox.

== מפעילים ==
=== שווייץ ===
40 קטרים מדגם SBB Am841 יוצרו עבור חברת הרכבות הפדרלית השווייצרית בשנת 1994.

=== ישראל ===
GA-DE 900 AC של רכבת ישראל
קטר GA DE900 ב[[מוזיאון רכבת ישראל.]]

3 קטרים יוצרו עבור רכבת ישראל בשנת 1997. לדגם זה מנוע עם הספק של 1,250 כוח סוס. סופקו תחת השם אלסטום (Alstom) וקיבלו מספרים 261, 262 ו-263.

יצאו מהשרות. קטר מס' 263 נגרט, קטר מס' 261 מוצג בפתח תקווה וקטר 262 שוחזר ומוצג במוזיאון רכבת ישראל.

=== מקסיקו ===
2 קטרים יוצרו עבור GEO RAILMEX ממקסיקו בשנת 1997.

=== מצרים ===
הרכבת הלאומית המצרית הזמינו 30 קטרים דומים מסוג GA-DE 900 AC בשנת 2000.

== קישורים חיצוניים ==

== הערות שוליים ==

GA DE900
GA DE900
האיגוד הכללי של סטודנטים פלסטינים

האיגוד הכללי של סטודנטים פלסטינים הוא ארגון המנוהל על ידי סטודנטים פלסטינים. נחשב בדרך כלל לאחד המוסדות הפלסטינים הראשונים שהוקמו. הוא הושק רשמית בקהיר בשנת 1959 עם סניפים שנוצרו באוניברסיטאות בכל רחבי העולם הערבי.<ref></ref>

בעקבות הסכמי אוסלו, רוב סניפי האיגוד הכללי של סטודנטים פלסטינים קרסו. לפני החתימה על ההסכמים, היו לארגון 60 סניפים בקמפוסים בארצות הברית. כיום, רק הסניף של אוניברסיטת סן פרנסיסקו נותר פעיל בארצות הברית.<ref></ref> מספר סניפים של הארגון נותרו פעילים באירופה ובדרום אמריקה, כולל בצ'ילה ובבריטניה. הארגון חבר בפדרציה העולמית לנוער דמוקרטי.

== אנשים בולטים ==
כמה פוליטיקאים, סופרים, עיתונאים ולוחמים פלסטינים היו חברים או מנהיגים באיגוד הכללי של סטודנטים פלסטינים. הם כוללים את יאסר ערפאת, חנן עשראווי, פייסל חוסייני, וליד ח'אלדי, מחמוד המשארי, עפיף סאפיה, אליאס סנבר, אחמד עבד אל רחמן<ref></ref> ועוד רבים אחרים.

לקראת סוף מלחמת העצמאות עבר יאסר ערפאת לקהיר על מנת להירשם מחדש לאוניברסיטת המלך פואד הראשון, שלימים נודעה כאוניברסיטת קהיר, למד הנדסה אזרחית וכיהן כיו"ר האיגוד הכללי של סטודנטים פלסטינים מ-1952 ועד סיום לימודיו ב-1956, וכן יו"ר הפדרציה של הסטודנטים הפלסטינים, שניהם נחשבו לתפקידים חשובים בפוליטיקה הפלסטינית. אבו איאד, כיהן כמזכ"ל האיגוד הכללי של סטודנטים פלסטינים בזמן שלמד באוניברסיטת אל אזהר לפני שגורש על ידי המשטרה החשאית המצרית לעזה בשנת 1957 במהלך השנה האחרונה ללימודיו.<ref></ref> השניים יחד עם חאלד ישרוטי, ראש האיגוד הכללי של סטודנטים פלסטינים דאז בביירות ואחרים הקימו את פת"ח ב-1959.

== קישורים חיצוניים ==
* [https://web.archive.org/web/20111008010708/http://www.palestineposterproject.org/content/general-union-palestinian-students-gups אוסף פוסטרים של GUPS]
== הערות שוליים ==

קטגוריה:הארגון לשחרור פלסטין
קטגוריה:ארגוני סטודנטים
דוד חדאד

הרב דוד חדאד היה רב ודיין תוניסאי בכמה ערים בצפון אפריקה.

==תולדות חייו==
נולד בשנת ה'תרל"ה (1874) בג'רבה שבתוניס לאביו חכם מעתוק, ולאמו ברוריה.

בילדותו (ה'תרל"ח), בעקבות חזיונות שחזתה אימו עלתה משפחתו לארץ ישראל. בשנת ה'תר"מ (1880) נפטרה שם אמו, והמשפחה חזרה לג'רבה. באותה שנה נפטר גם אביו והוא עבר להתגורר אצל סבו וסבתו, חכם ניסים ביתאן.

למד אצל סבו חכם ניסים ביתאן, ואצל ראש ישיבת ג'רבא הרב יוסף בראבי. לאחר פטירת סבתו, עזב את ג'רבה, ועבר להתגורר אצל אחיו בטריפולי, שם למד אצל הרב סאסי הכהן (מהרס"ך).

בשנת ה'תרנ"ה (1895), שב לג'רבה, ונשא לאישה את בתו של הרב משה עידאן. רבי דוד חדאד המשיך לעסוק בתורה, ולפרנסתו הסתובב במשך 14 חודשים בין ערי אלג'יר, מרוקו טריפולי ותוניס ומכר בהם ספרי קודש בסבבו בין הערים שימש כדיין, רב ומלמד<ref>המעלות לדוד, דף ו, פרק ז.</ref>. אחרי תקופה זו מונה לרב בטריפולי, שם כיהן במשך שנה, אחרי שנה זו חזר לג'רבא ושם שהה חמש עשרה שנה. אחר כך שב לטריפולי כדיין ומלמד אחרי תקופה קצרה חזר שוב לג'רבא.

נפטר ביום ח' באייר ה'תש"ג (1943) ונטמן בג'רבה.

==תורתו==
רבי דוד לא הסכים לפרסם בחייו את תורתו. לאחר פטירתו הדפיסו בניו את תורתו בספרים: לדוד ולזרעו וקרן לדוד - בהם נדפסו חידושים על התנ"ך, דרשות בפרשת השבוע וחידושים על התלמוד הבבלי. ספר מעשה ניסים בו תולדות וסיפורים על רבו רבי ניסים ביתאן. בראש ספר קרן לדוד הדפיסו בניו את תולדות חייו של אביהם בשם המעלות לדוד.

הסכמות לספרים כתבו חכמי ג'רבא, רבי יוסף בוכריץ, רבי כלפון משה הכהן ורבי רחמים חי חויתה הכהן.

==משפחתו==
* בנו, מעתוק, ערך את ספריו והכינם לדפוס.
* נכדו, רבי ישעיה חדד גדל על ברכיו ולמד ממנו תורה.

==קישורים חיצוניים==
* 
* 
* 

==הערות שוליים==

קטגוריה:תוניס: רבנים
קטגוריה:רבנים ג'רבאים
טירסה (כדורגל נשים)

התאחדות הכדורגל טירסה (בשוודית: Tyresö Fotbollsförening) הוא מועדון כדורגל נשים מהרשות טירסה, מחוז סטוקהולם שבשוודיה. 

בעבר שיחקה הקבוצה בליגת העל השוודית לנשים, ולזכותה אליפות אחת והעפלה אחת לגמר ליגת האלופות. כיום משחקת הקבוצה בליגה השוודית השלישית. במועדון פועלת גם קבוצת גברים מקבילה המשחקת במערכת הליגות הנמוכות של שוודיה.

==היסטוריה==
המועדון נוסד ב-1971 וידוע בעיקר בזכות קבוצת הנשים שלו, שהתחרתה בליגה הבכירה בעונות 1993-1996, 1999 ו-2010-2014. בשנותיה הראשונות בליגה הבכירה שיחקו בה כמה מהשחקניות הבולטות של נבחרת ארצות הברית - מישל אקרס, קריסטין לילי וג'ולי פוודי, אך למרות זאת לא הצליחה הקבוצה להיאבק בצמרת הליגה וב-1996 ירדה לליגה השנייה.

ב-2012, שנתיים בלבד לאחר חזרתה לליגה הבכירה, זכתה טירסה באליפות שוודיה, לאחר שגברה במחזור האחרון על יריבתה לכתר מאלמה. בשנה זו העפילה הקבוצה גם לגמר הגביע השוודי, אך הפסידה 2-1 לגטבורג בהארכה. באותה תקופה שיחקו בקבוצה כוכבות בינלאומיות כמו ורוניקה בוקט, ג'ניפר הרמוסו ומרטה. 

בעקבות האליפות השתתפה הקבוצה בליגת האלופות לראשונה בתולדותיה, והגיעה להישגים מרשימים. היא נכנסה לטורניר בשלב שמינית הגמר, ולאחר סדרת ניצחונות העפילה לגמר מול וולפסבורג הגרמנית. בגמר עצמו, הובילה טירסה 0-2 אך וולפסבורג ביצעה מהפך ובסופו של דבר ניצחה 3-4. זמן אחר כך הקבוצה פשטה רגל, פרשה מהליגה הראשונה, הורדה לליגה הרביעית וכל שחקניותיה הפכו לחופשיות.

לאחר שתי עונות בליגה הרביעית, העפילה טירסה ב-2016 לליגה השלישית, ומאז היא משחקת בה.

==קישורים חיצוניים==
* 

קטגוריה:קבוצות כדורגל נשים שוודיות
קטגוריה:קבוצות כדורגל שהוקמו ב-1971
Si la vie est cadeau

"Si la vie est cadeau" (בעברית: "אם החיים הם מתנה") הוא שיר שהוקלט על ידי הזמרת הצרפתייה קורין הרמס עם מוזיקה שהלחין ז'אן פייר מילרס ומילים צרפתיות שנכתבו על ידי אלן גרסיה. השיר ייצג את לוקסמבורג באירוויזיון 1983 שהתקיים במינכן, מה שהביא לזכייה האחרונה של המדינה עד כה בתחרות.

== רקע ==
=== תפישה ===
"Si la vie est cadeau" הולחן על ידי ז'אן פייר מילרס עם מילים צרפתיות מאת אלן גרסיה. זוהי בלדה דרמטית העוסקת בפלא החיים, המשווה אותו למתנה. המילים מספרות על הסבל של הזמרת שמאוהבת באדם "שהבטיח [לה] את כל העולם" ולא פעל: "מה עם הילד שרציתי לתת לך באביב?". לאחר מכן היא שרה על כך שכל סוג של מתנה מתקבל בברכה, בין אם היא ניתנת, גנובה או מוחזרת, ומזהירה שהזמנים הטובים קצרים מדי, מה שרומז שהמאזין צריך להתענג עליהם על כל מה שהם שווים.<ref name=":0"></ref>

קורין הרמס הקליטה את השיר בצרפתית, אנגלית – בתור "Words of Love", – וגרמנית – בתור "Liebe gibt und nimmt"–.<ref name=":0" />

=== באירוויזיון ===
חברת שידורי הטלוויזיה של לוקסמבורג בחרה באופן פנימי את "Si la vie est cadeau", בביצוע של הרמס, כהשתתפותה באירוויזיון 1983.<ref></ref>

ב-23 באפריל 1983 התקיימה תחרות האירוויזיון בהיכל אאודי דום במינכן בהנחיית "Bayerischer Rundfunk" מטעם ARD ושידור חי ברחבי היבשת. הרמס ביצעה את "Si la vie est cadeau" כשיר ה-20 והאחרון בערב, אחרי השיר הבלגי. מישל ברנהולץ ניצח על התזמורת החיה של האירוע בהופעה של השיר הלוקסמבורגי.

בתום ההצבעה, השיר קיבל 142 נקודות, וזכה במקום הראשון מתוך 20 שירים.<ref></ref>

==קישורים חיצוניים==

== הערות שוליים ==

קטגוריה:שירי 1983
קטגוריה:סינגלים מ-1983
קטגוריה:שירי אירוויזיון 1983
קטגוריה:שירי לוקסמבורג באירוויזיון
קטגוריה:שירים שזכו באירוויזיון
קטגוריה:שירים בצרפתית
קטגוריה:סינגלים בהוצאת פולידור רקורדס
באמפרים

"באמפרים" הוא שיר של צמד ההיפ הופ הישראלי נס וסטילה, שיצא לאור ב-28 במאי 2024. זה הסינגל הראשון של הצמד לשנת 2024, לאחר "חרבו דרבו", שיצא בנובמבר 2023 על רקע מלחמת חרבות ברזל.

==רקע וכתיבה==
נס וסטילה הוציאו את "חרבו דרבו", שנכתב בהשפעת מלחמת חרבות ברזל, בנובמבר 2023. "חרבו דרבו" זכה להצלחה רבה בישראל והגיע למקום הראשון במצעד היטליסט של מאקו, אך ספג ביקורות ברחבי העולם בטענה לקריאה לרצח עם. "באמפרים" נכתב על ידי הצמד זמן קצר לאחר צאתו של "תיק קטן", והווידאו קליפ עבורו תוכנן לצילום ב-9 באוקטובר 2023, אך התוכניות להוציא את השיר נדחו עקב מתקפת הפתע על ישראל ומלחמת חרבות ברזל שפרצו ב-7 באוקטובר, ו"חרבו דרבו" יצא כסינגל השני של הצמד במקום "באמפרים", שיצא לאור ב-28 במאי 2024. לדברי הצמד, השיר נכתב "עם מלא חששות וחרדת ביצוע" לשחזר את הצלחתו של "תיק קטן", להיט הבכורה של הצמד.

==מיקומי שיא==

==קישורים חיצוניים==

==הערות שוליים==

קטגוריה:שירי 2024
קטגוריה:סינגלים מ-2024
קטגוריה:שירי נס וסטילה
קטגוריה:שירים בעברית
קטגוריה:שירים על מכוניות
ארקדי ויינשטיין

ארקדי ויינשטיין (ברוסית: Аркадий Иосифович Вайнштейн; (נולד ב-24 בפברואר 1942, נובוקוזנצק) הוא פיזיקאי סובייטי-אמריקאי ממוצא יהודי. הוא מתמחה בפיזיקה גרעינית ובמיוחד בכרומודינמיקה קוונטית.

==קורות חיים==
ארקדי ויינשטיין נולד בשנת 1942 בנובוקוזנצק למשפחה יהודית. החל משנת 1952 המשפחה התגוררה במוסקבה.

לאחר סיום בית ספר ויינשטטין החל לימודי פיזיקה באוניברסיטת נובוסיבירסק אותה סיים בהצטיינות בשנת 1964. לאחר סיום הלימודים הוא התחיל לעבוד במכון לפיזיקה גרעינית של אקדמיה של ברית המועצות למדעים. בשנת 1968 הוא סיים עבודת תואר שלישי במכון בו עבד. הוא המשיך בעבודה במכון ובשנת 1978 סיים עבודת פוסט-דוקטורט.

החל משנת 1967 ויינשטיין היה מלמד באוניברסיטת נובוסיבירסק. בשנת 1982 הוא התמנה לפרופסור וכיהן בתפקיד עד לשנת 1989.

בשנת 1990 ויינשטיין עבר לארצות הברית החל ללמד באוניברסיטת מינסוטה כפרופסור. בשנת 2018 ויינשטין פרש לגמלאות.

מחקרים של שיפמן נפרסים על תחומים שונים של פיזיקה גרעינית.

בשנת 1999 הוא קיבל פרס סקוראי של אגון הפיזיקאים של ארצות הברית (ביחד עם מיכאיל שיפמן).

בשנת 2005 הוענק לו פרס על שם פומרנצ'וק של האקדמיה הרוסית למדעים.

בשנת 2016 הוא קיבל פרס דיראק.

ויינשטיין פרסם מספר רב של מאמרים על מחקריו. בשנת 2016 יצאה לאור ספרו בתחום פיזיקה גרעינית באנגלית.

==קישורים חיצוניים==

* [https://cse.umn.edu/physics/arkady-vainshtein ביוגרפיה] 
*Theory of the muon anomalous magnetic moment. K. Melnikov(Hawaii U.), A. Vainshtein(Minnesota U.) 2006. 176 pages Published in: Springer Tracts Mod.Phys. 216 (2006)
* [https://www.youtube.com/watch?v=97K9aIBop2M היסטוריה של פיזיקה גרעינית במחקריו של ויינשטיין]

קטגוריה:מדענים יהודים סובייטים
קטגוריה:פיזיקאים יהודים
קטגוריה:פיזיקאים אמריקאים
קטגוריה:סגל אוניברסיטת מינסוטה
קטגוריה:ילידי 1942
קאזם איברהים

קאזם איברהים (ערבית: كاظم ابراهيم, בתעתיק מדויק: כאט'ם אבראהים) הוא ראש מועצת אבו גוש מאז מרץ 2024.

== ביוגרפיה ==
בבחירות 2003 קיבל 45.89% מהקולות בעוד שסלים ג'בר קיבל 54.11%. סיעתו, אבו גוש המאוחדת, זכתה במירב הקולות ביישוב אך במספר מושבים שווה לזה של ג'בר (4 מתוך 9). המועמד סלים ג'בר (54.11%) ניצח את המועמד יוסף איברהים (45.89%) בבחירות לראשות העיר. בבחירות למועצת העיר, רשימתו של איברהים זכתה ביותר קולות אך למספר מנדטים שווה כמו זאת של גבר (4 מושבים כל אחד).

בבחירות 2008 קיבל 47.66% בעוד סלים ג'בר זכה ב-52.34%.

בבחירות 2013 קיבל 30.24% מהקולות בעוד עיסא ג'בר זכה ב-40.22% מהקולות.

התמודד בבחירות לראשות בשנת 2018 כנגד סלים ג'בר וכנגד ראש המועצה המכהן עיסא ג'בר (וראיד איברהים שפרש מהמרוץ טרם הבחירות). בבחירות אלו הפסיד לסלים ג'בר (אשר קיבל 41.69% מהקולות), אך קיבל 36.6% מקולות הבוחרים, בעוד ראש המועצה המכהן, עיסא ג'בר, קיבל 21.72% מהקולות בלבד.

בבחירות לרשות המקומית בשנת 2024 והחליף בתפקיד את סלים ג'בר. זאת לאחר שנתיים בהן כיהנה המועצה כמועצה ממונה מטעם משרד הפנים (בראשות ראש המועצה הנבחר ג'בר).

בסיבוב הראשון חסרו לאיברהים קולות ספורים על מנת לזכות ב-40% מהקולות (39.2%) ולראשונה התקיים ביישוב סיבוב שני בבחירות לרשות.

לאחר עשרות שנים בהם ראשי המועצה היו מחמולת ג'בר, הצליח איברהים (מחמולת איברהים) לגייס לעצמו תמיכה רחבה בקרב בני חמולות אחרות, לרבות בקרב חלק מבני חמולת ג'בר. הוא נבחר בסיבוב השני מול ג'בר ברוב של 52.6%.

הרשימה בראשותו זכתה בבחירות ב-4 מתוך 9 מושבי המועצה, ולאחר היבחרו גיבש קואליציה יחד עם רשימתו של עלאה ג'בר ועם רשימתו של אחסון עבד אלרחמאן (סך הכל קואליציה בת 6 חברי מועצה).
==קישורים חיצוניים==

==הערות שוליים==

קטגוריה:אבו גוש
קטגוריה:ערבים בראשות רשויות מקומיות בישראל
קטגוריה:ראשי מועצות מקומיות בישראל
רוזנגארד

מועדון הכדורגל רוזנגארד (בשוודית: FC Rosengård) הוא מועדון כדורגל נשים מהעיר מאלמה שבשוודיה. הקבוצה, שנוסדה ב-7 בספטמבר 1970 כמועדון כדורגל הנשים מאלמה, זכתה עד כה ב-13 אליפויות ו-6 גביעי מדינה (שניהם שיאים שוודים).

==היסטוריה==
הקבוצה הוקמה ב-1970 כקבוצת הבת של מועדון הכדורגל מאלמה, ומהר מאוד זכתה להצלחה. ב-1986 היא זכתה באליפות הראשונה בתולדותיה, והציגה דומינטטיות מרשימה כשקטפה ארבע אליפויות בחמש שנים בתחילת שנות ה-90. למרות שורה של סגנויות מ-1996 עד 2002, הקבוצה המשיכה להוות כוח משמעותי בכדורגל הנשים השוודי.

בעונת 2004/2003 העפילה הקבוצה לחצי גמר ליגת האלופות (אז נקרא גביע אופ"א), שם הודחה על ידי פרנקפורט. עד היום זהו הישג השיא של הקבוצה במפעל היבשתי הבכיר.

באוקטובר 2013, מאלמה התמזגה עם מועדון הכדורגל רוזנגארד 1917, ואימצה את שמו של האחרון. המועדון המשיך בהצלחתו, זכה באליפויות ב-2014 וב-2015, והשיג שלוש אליפויות רצופות בפעם הראשונה בתולדותיו. ב-2022 זכתה הקבוצה בדאבל לראשונה מאז 1990.

==תארים==
* ליגת העל השוודית: 13
:1986, 1990, 1991, 1993, 1994, 2010, 2011, 2013, 2014, 2015, 2019, 2021, 2022
* הגביע השוודי: 6
:1990, 1997, 16–2015, 17–2016, 18–2017, 22–2021
* הסופר קאפ השוודי: 4
:2011, 2012, 2015, 2016

==קישורים חיצוניים==
* 

קטגוריה:קבוצות כדורגל נשים שוודיות
קטגוריה:קבוצות כדורגל שהוקמו ב-1970
קטגוריה:מאלמה: ספורט